wacat de ass
ludonic
Nae dien dat op voergaende dach van rechte lodewijck pyeders
met zijnen voerspreke hadde doen segghen hoe dat hij bij fauten
van betalinghen van neghen mudden corens erfs pachts die
hij heeft op tgoidshuys van vlierbeke Dairaff hij exhibeerde
eke brieve onder de segelen des abds ende covents onlangs
leden als hij hier hadde doen beslaen vier pden den voirscr
goidshuyse toebehoirende Op joese lachman alse borghe
waren ontsett ende ontslaghen de voirs lodewijck den
selven joese hadde doen dach doen om ten selven daghe te
comparen so verre hij tegen de voirs schult hadde willen
allegen hem bereet ghevende soe verre hij quame int pncipael
hem aen te spreken ende te segghen de redene wair bij hij hem
sculdich ware ynds der voirs borchtocht betalinghe te doene en
so verre hij niet en quame hoopte hij dat de voirs joes dair
toe gecodampneert soude werden Ende scepen gewesen
hadden dat zij aengaende den dachdoene begden den diene
taenhoiren ende daenteynden recht Es de voirs lodewijck
op heden weder gecompareert daer de diene jan de jonghe
geclairt heeft ten voirs lesten daghe den voirs joese dach
gedaen te hebben ende heeft begheerd alsoe den selven joese
inde voirs betalinghe gecodempneert te werden Dair teghen
de voirs joes comparende bekynde genoech de vors borchtocht
gedaen te hebben mair begheerde dat lodewijck bijden abdt
oft zijnen rentmeester comen woude ende met hem rekenen te
voirde wantmen soude bevinden dat hij van zijnen eyssche
wae verdoolt den voirs lodewijcken dair op replicende
seide datmen dat niet bevenden en soude mair was wel
waer dat hij op tghene desmen hem van outs sculdich mocht
zijn van hn janne marotton wat hadde gehaven hebben
de heen scepen van loeven ter manissen smeyers gewesen
voer een vonisse dat de voirs joes gehouden sall zijn den
voirs lodewijcken betalinghe oft bewijssenisse van betalinge
te doen cor omibus scabinis in scampno dempto
tymple julii ix